alexandrainst/scandi-wiki huggingface dataset:
Erik Paaske

Erik Johannes Paaske (født 21. august 1933 i Kolding, død 13. juni 1992) var en dansk skuespiller og sanger.

Biografi 
Erik Paaske var sønn av en sementstøper og gikk helt tradisjonelt i lære som murer i årene 1948-1952. Deretter arbeidet han i seks år som murersvenn på Kolding kanten og livnærte seg dessuten som gårdsanger og ballmusiker. Hans hobby var å spille amatørkomedie.

Skuespilleren Søren Weiss oppfordret ham under et besøk i Kolding til å reise til København for å bli profesjonell skuespiller. I 1958 ble han elev på Det kongelige Teaters elevskole og inngikk etter elevtiden i teaterets faste ensemble fra 1961 og fram til 1974. Etter en avstikker til Holstebro Revyen som kunstnerisk leder forlot han Det kongelige Teater i 1974. Siden ble han frilans med særlig tilknytning til Folketeatret. Han hadde også engasjementer blant annet i Lorry, Amager Scenen, Det Danske Teater, Cirkusrevyen og revyen i Holstebro. Erik Paaske hadde stor suksess som Tewje i Spelemann på taken, som han spilte i Aalborg Teater, i Odense Teater og på Nørrebros Teater.

Han ble dansk folkeeie etter store TV-suksesser i 1967 som overbetjent Gormsen i Ka' De li' østers? og i 1971 som den trivelige redaktøren Heilbunth, formann for Ædedolkenes Klub i Livsens Ondskab. I 1965 hadde han hovedrollen i Hr. menigmand en nordisk TV-film produsert av svensk TV. Erik Paaske ble kjent og populær som visesanger, sang inn danske sanger og viser på grammofonplater og var ofte på turne rundt i landet som underholder ved kongresser og fester. Blant annet sang han i 1971 En fattig troubadour. 

Han er begravet på Frederiksberg ældre kirkegård.

Filmologi (utvalg)

Skuespiller 1990-tallet

Skuespiller 1980-tallet

Skuespiller 1970-tallet

Skuespiller 1960-tallet

Priser og utmerkelser 
 1992 – Olaf Ussings legat
 1984 – LOs kulturpris
 1979 – Teateranmeldernes ærespris Teaterpokalen for rollen som Hr. Puntila.
 Olaf Poulsens Mindelegat

Referanser

Eksterne lenker 
 
 
 Erik Paaske hos Den danske film database
 Ibsen rolle

Danske skuespillere
Danske sangere
Personer fra Kolding
Sortlandshallen

Sortlandshallen er en idrettshall på Sortland i Nordland. Hallen ligger ved Sortland barneskole. Sortlandshallen har svømmebasseng på 25 meter og ballspillhall. Hallen har blant annet vært hjemmebane for Sortland ILs damelag i volleyball, som var i øverste divisjon på 1980-tallet.

Byggingen av Sortlandshallen begynte høsten 1971, og ballspillhallen ble tatt i bruk høsten 1973. Svømmehallen ble forsinket og kunne først tas i bruk over nyttår 1974.

Sortlandshallen brukes som kroppsøvingsanlegg av skolene på Sortland, og til svømmeundervisning av de fleste skolene i kommunen.

Kilder 
Alf Oxem: Bredde og topp i 100 år – Den organiserte idretten på Sortland 1901-2001. Idrettsklubbene i Sortland, 2002. ISBN 82-996511-0-7

Idrettshaller i Norge
Sport i Sortland
Idrettsanlegg i Nordland
Byggverk i Sortland
Klara Lie

Klara Lie (født 2. september 1933) er en norsk politiker (KrF) og høgskolelektor. 

Lie er utdannet som sykepleier, helsesøster og familieterapeut. Hun har også tatt graden cand.polit. ved Universitetet i Oslo. Som lektor har hun undervist ved Høgskolen i Oslo. Hun har spesialisert seg innen temaene rusproblematikk, faglig veiledning og eksistensielle problem. Hun har blant annet arbeidet 15 år som narkotikakonsulent i Oslo helseråd.  Hun har engasjert seg i lokalpolitikken i 16 år, i OASE-bevegelsen siden 1977, i Storsalen menighet og i Kristen Forening for Helsepersonell.

Kongens fortjenstmedalje 
Lie fikk våren 2008 Kongens fortjenstmedalje i gull. Fylkesmann i Oslo, Hans J. Røsjorde stod for overrekkelsen. Hun fikk medaljen for sitt lange virke innen sosialmedisin.

Bibliografi 
 Tidlig hjelp er dobbel hjelp, Universitetsforlaget, Oslo (1982)
 Teorier og metoder i faglig veiledning for helse- og pedagogisk personell, Høgskolen i Oslos Forlag (1999)
 Resultater av faglig veiledning etter utvidet systemisk metode, Høgskolen i Oslos Forlag (1999)
 Hvordan møte eksistensielle og åndelige behov? Høgskoleforlaget , Kristiansand (2002)

Referanser

Eksterne lenker 
Hjemmeside for Klara Lie

Kongens fortjenstmedalje i gull
Fødsler i 1933
Norwich Castle

Norwich Castle ble bygd i 1067 da Vilhelm Erobreren (ca. 1027–1087) beordret å starte byggingen for å ha et festningsverk i Norwich i England (Vilhelms eneste slott i East Anglia). Nittiåtte saksiske hjem ble ødelagt for å lage plass for slottet. Den gamle bygningen var en motte and bailey som stod på toppen av en naturlig voll som ble påbygd til en noe større.

Ved omtrent 1100 ble det nåværende slottet reist. Norwich Castle har blant annet blitt brukt som fengsel, og ble i 1895 omgjort til et musé og kunstgalleri.

Eksterne lenker 
 

Slott i England
Arkitektur i 1100-årene
Calima

For kriminalromanen av Herodes Falsk, se Calima (bok).
Calima er et  værfenomen som innebærer het vind fra sør, sørøst eller øst, og som forekommer over Kanariøyene flere ganger hvert år, uansett årstid. Det er i gjennomsnitt 20 calimaer på Kanariøyene pr år.

Calima oppstår ved et høytrykk over Nord-Afrika som drar ut mot en passerende kaldfront nord for Kanariøyene. Med vinden følger støv og sand fra de tørre områdene i Nord-Afrika, der vinden begynner. Calima kan føre til ekstremt høye temperaturer når den forekommer og gjør at lufta ser disig ut.


Insekter, bakterier og virus 

Calimaer bringer ikke bare med seg sand, men også bakterier, virus, sopp, insekter, sporer og små, marine organismer. Eksperter skal ha talt over 150 typer bakterier i calima, og noen av disse kan være helsefarlige.
Av og til når det er store insektplager der sanden kommer fra, følger det med insekter slik som gresshopper.
Calimaer fører også med seg næringsstoffer som kan gi økt algevekst i havet.

Februar 2020 
I februar 2020 inntraff den verste calimaen på over 40 år, ifølge lokale myndigheter. Alle åtte flyplasser på Kanariøyene ble stengt på grunn av dårlig sikt. Mellom 12 og 14 tusen passasjerer og 360 flyginger ble berørt.

Bilder 
Bildene under viser det samme stedet på Gran Canaria, på samme klokkeslett, men med fem dagers mellomrom.

Meteorologisk symbol

Referanser

Eksterne lenker 
The Calima. weatheronline
Her er calima-rådene

 Kanariøyene under calima 
 Satellittbilder av calima m.m. 

Meteorologi
Kanariøyene
Sudzja

Sudzja (russisk: Суджа) ) er en by i Kursk oblast i Russland. Den ligger ved elva Sudzja (ei sideelv til Psjol), rundt 90 km sørvest for Kursk. Innbyggertall: 7 045 (folketelling 2002).

Sudzja ble grunnlagt på 1600-tallet som en del av festningssystemet som forsvarte de sydlige innfartsveiene til Moskva. Den fikk byrettigheter i 1664.

Referanser 

Byer i Kursk oblast
Saraj

Saraj (avledet fra persisk سرای / sarây – «Hus», «Boplass») var hovedstaden i Den gylne horde og en av middelalderens største byer.

Byen ble grunnlagt av Batu Khan i 1242 og lå ved Akhtuba, en sideelv av Volga. Byen lå 120 kilometer opp elven fra Astrakhan i det som i dag er Astrakhan oblast. Innbyggertallet blir estimert til ca. 600 000. Saraj var en multikulturell by, og blant innbyggerne var blant annet alanere, kiptsjakere, italienere, bysantinere og russere.

Batus by ble senere flyttet noe oppover elven av khanen Berke. Den nye byen ble kalt Sarai Berke, mens den gamle byen ble kjent som Sarai Batu. Sarai Berke ble ødelagt av Timur Lenk i 1395, og senere også av Meñli I. Giray i 1502. Saraj ble endelig ødelagt av Ivan IV i 1556 da han erobret Astrakhan-khanatet.

Tidligere byer i Russland
Byer ved Volga
UiA Lacrosse

UiA Lacrosse er et lacrosselag dannet ved daværende Høgskolen i Agder i desember 2006 som HiA Lacrosse av Haakon Brudeseth og Henrik Dahl. I samsvar med overgangen fra høyskole til universitet, endret også laget sitt navn til det nåværende UiA Lacrosse. Laget blir også referert til som UiA Lax eller Studs. Det sistnevnte navnet er et resultat av at laget til tider stiller med to lag, «Studs» og «Stallions», hvorav «Studs» ble videreført. UiA Lacrosse er medlem av Norges Lacrosseforbund (NLF).  UiA Lacrosse har siden sin oppstart opparbeidet seg til å bli et av Norges beste lacrosselag, og har bla. en 2.-plass som beste plassering i NM. 

Lacrosselag i Norge
Studentidrettslag i Norge
Universitetet i Agder
Idrettslag i Kristiansand
Idrettslag etablert i 2006
Espen Olafsen

Espen Olafsen (født 27. januar 1965) er en tidligere norsk fotballspiller og trener.

Han spilte i hjembyens Narvik/Nor og Fotballklubben Mjølner. Deretter gikk han til Tromsdalen Fotball og Tromsø Idrettslag (1988–89). Han var juniortrener (2001) og senere hovedtrener (2004–05) i Lyn Toppfotball, der han ble assistert av Hans Knutsen ledet klubben til annenplass i Norgesmesterskapet i fotball for menn 2004. Han har i lang tid hatt samtidig engasjement ved Norges Toppidrettsgymnas i Bærum.

Olafsen har hovedfag i fotball fra Norges idrettshøgskole.

Utgivelser 
 Hva skal vi med stjerner nå (Schibsted, 2006).  Med Per Arne Dahl

Eksterne lenker 
 

Norske fotballspillere
Fotballspillere for FK Mjølner
Fotballspillere for Tromsdalen UIL
Fotballspillere for Tromsø IL
Norske fotballtrenere
Personer fra Narvik kommune
Fotballtrenere for FK Lyn
Fullar enn fullmånen

Fullar enn fullmånen er Terje Tyslands fjortende albumutgivelse, og ble utgitt på Columbia Records i 1993. Albumet lå på VG-lista i to uker med syttendeplass som beste plassering.

Sporliste
«Tebake te vår'n engang» (Terje Tysland)
«Vindan går» (Terje Tysland)
«Så gir æ fan i dæ» (Terje Tysland)
«Like langflat» (Terje Tysland)
«Heilt rett» (Terje Tysland)
«Går og sleng litt» (Terje Tysland)
«Fullar enn fullmånen» (Terje Tysland)
«Lov mæ det» (Terje Tysland)
«Bærre leike» (Terje Tysland)
«Tar det pent» (Terje Tysland)
«Kor e vennan» (Terje Tysland)
«Dørvakta» (Clawfinger remix), (Terje Tysland)

Medvirket

Musikere
 Terje Tysland - sang, gitarer, trekkspill, kor, låtskriver
 Dag Øivind Thingstad – gitarer kor 
 Lasse Hafreager – piano
 Johnny Frisvoll – trommer
 Bjørn Enoksen – bass 
 Kyrre Sætran – bass
 Martin Aune – synth 
 Kjetil Hognestad – synth 
 Bård Svendsen – kor
 Clawfinger - remix

Andre medvirkende
 Roger Valstad – tekniker, miksing, produsert 
 Roberth Opsahl-Engen - tekniker
 Ola Johansen – mastering 
 Raymond Mosken - foto
 Bulldog Design - coverdesign

Eksterne lenker 
 

Terje Tysland-album
Musikkalbum fra 1993
Hurra for mæ

Hurra for mæ er Terje Tyslands femtende plateutgivelse, og ble utgitt på Columbia Records i 1995. Hurra for mæ lå i èn uke på VG-lista med en 30.-plass som beste plassering.

Sporliste
«Arti borti der» (Terje Tysland)
«Skål for en deilig dag» (Terje Tysland)
«Fly med alle vinda» (Terje Tysland)
«Param param pampam» (Terje Tysland)
«Led mæ frem» (Terje Tysland)
«Det jabbe alle om» (Terje Tysland)
«Lille Lise» (Terje Tysland)
«Penaste jenta» (Terje Tysland)
«Liten som mæ» (Terje Tysland)
«Greit å gå på tryne'» (Terje Tysland)
«Hurra for mæ» (Terje Tysland)

Medvirkende

Musikere
Terje Tysland - sang, gitarer, trekkspill, synthesizer, låtskriver, keyboard, produsent, tekniker, mixing
Dag Øivind Thingstad – Gitar/Kor
Bjørn Enoksen – Bass/Kor
Johnny Frisvoll – Trommer
Bård Svendsen – Orgel/Kor
Mona Tysland – Kor
Øivind Elgenes – sang på Fly med alle vindan
Oppdal Spellemannslag – fele på Skål for en deilig dag

Øvrige
 Anders Andersen - tekniker
 Roger Valstad - mixing 
 Ola Johansen - mastering
 Dag Thorenfeldt - fotograf
 Millimeterpress - coverdesign

Eksterne lenker 
 

Musikkalbum fra 1995
Terje Tysland-album
Bjørn Watt-Boolsen

Bjørn Watt-Boolsen (født 20. juni 1923 i Rudkøbing, død 28. desember 1998) var en  dansk skuespiller og regissør.

Biografi 
Bjørn Watt-Boolsen var sønn av skoleinspektør Detleff Boolsen (død 1953) og skuespillerinnen Leonie Watt (født 20. desember 1884) som var i slekt med James Watt som oppfant dampmaskinen i 1769.

Etter artium ble han utdannet på Det kongelige Teaters elevskole 1942–1944. Han debuterte i 1943 på teatret som Klaus i En kvinde er overflødig og ble seinere skuespiller ved Alliancescenerne. På Folketeatret fikk han sitt gjennombrudd som Grundtvig i Egelykke og hadde hovedroller i Moderhjertet og i Silkeborg. Fra 50-tallet ble han en av dansk teaters førstemenn.

Fra 1959 til 1971 var han direktør for Folketeateret. Resten av livet var han frilansskuespiller på teateret, i radioen og i utallige danske filmer – og som instruktør både i radioen og på TV. På vekslende teatre har han blant annet spilt Byggmester Solness, Swedenhielm, James Tyrone i "Lang dags rejse mod nat" og grosserer Friis i "Den kære familie".

Den rolle, som Bjørn Watt-Boolsen allikevel sannsynligvis best huskes for, er nok som oberst Hackel i TV-serien Matador. Denne figur er beslektet med Watt-Boolsens figurer i Olsen Banden filmene, og som skuespiller ble han hele karrieren ofte typecastet som denne koleriske, litt selvrettferdige, foreldede makttypen.

Han giftet seg med skuespillerinnen Lis Løwert i 1947, som han møtte på Det kongelige Teaters elevskole, ekteskapet ble livslangt.  De spilte i 1944 for første gang sammen i Middag kl. 8 på Det Ny Teater. Bjørn Watt-Boolsen medvirkede også i to utenlandske filmer, den amerikanske The Night Visitor og den tyske Linda.

Han er gravlagt på Søndermark Kirkegård – Frederiksberg.

Filmologi (utvalg)

Skuespiller 1990-tallet

Skuespiller 1980-tallet

Skuespiller 1970-tallet

Skuespiller 1960-tallet

Skuespiller 1950-tallet

Skuespiller 1940-tallet

Referanser

Eksterne lenker 
 
 Bjørn Watt Boolsen hos Den danske film
 Bjørn Watt Boolsen hos Filmdelta

Danske skuespillere
Skuespillere i Olsenbanden-filmer
Danske regissører
Personer fra Rudkøbing
Det storbulgarske rike

Det storbulgarske rike (fra gresk Παλαιά Μεγάλη Βουλγαρία) er navnet på protobulgarernes rike etablert av khanen Kubrat i det syvende århundre. Det lå på steppene nord for Svartehavet (se den pontisk-kaspiske steppe), i områder som i dag tilhører Ukraina og Russland. Rikets hovedstad var sannsynligvis Fanagoria. 

Etter Kubrats død splittet de fem sønnene hans riket opp i fem horder. Sønnen Bezmer tok sin horde nordover og dannet Volga-Bulgaria, et rike som skulle bestå frem til mongolenes invasjon på slutten av 1200-tallet. En annen sønn, Asparukh, tok horden sin vestover til området syd for Donau og dannet Det første bulgarske riket, forløperen til det moderne Bulgaria. Av de tre andre sønnenes horder gikk den første i langobardenes tjeneste i Italia, den andre ble absorbert av khazarene og den tredje slo seg sammen med avarene.

Eksterne lenker
 The Bulgarians, Minnesota State University	 

Ukrainas historie
Russlands historie
Bulgarias historie
Historiske stater og riker i Europa
Etableringer i 632
Stater og territorier etablert i 630-årene
Historiske tyrkiskmongolske stater og riker
Tim Greve

Tim Greve (født 20. februar 1928 i Bergen, død 27. april 1986) var en norsk diplomat, embedsmann og avisredaktør.

Tim Greve var utdannet ved Nansenskolen og tok magistergraden i statsvitenskap ved Universitetet i Oslo.

Han tjenestegjorde i de norske delegasjonene til NATO og OEEC, var kabinettsjef for utenriksminister Halvard Lange, ambassaderåd ved Norges ambassade i Bonn, sekretær i Stortingets utenriks- og konstitusjonskomité, byråsjef og senere ekspedisjonssjef for Presse- og kulturavdelingen i Utenriksdepartementet, fra 1974 til 1978 direktør for Nobelinstituttet og fra 1982 formann for Kringkastingsrådet.

Fra 1978 til 1986 var Greve sjefredaktør i VG sammen med Andreas Norland. Han utga også en rekke bøker. Det holdes også et «Tim Greves symposium». Tim Greve var bror til banksjef Egil Gade Greve i DnB og sønn av konsul Arent Wittendorph Greve (1892–1950) av Greve (slekt).

Tim Greve ble i 1968 utnevnt til ridder 1. klasse av St. Olavs Orden. Han ble også hedret med Dannebrogordenen (kommandør 1. klasse) og Forbundsrepublikken Tysklands fortjenstorden.

Bibliografi 
 Det Norske Storting gjennom 150 år III. (1964) 
 Riksrevisjonen 1816–1966. (1966) 
 Svalbard – Norge i Nordishavet. Grøndahl, 1975. ISBN 82-504-0107-7.
 Fridtjof Nansen 1861-1904.- Oslo : [Gyldendal], 1973. – 260 s. : ill.
 Fridtjof Nansen 1905-1930.- Oslo : [Gyldendal], 1974. – 320 s. : ill.
 Fridtjof Nansen og kongevalget i 1905.- Oslo : Universitetsforlaget, 1975. – 32 s.
 Bergen i krig I-II. (Bergen, 1978–1979) 
 Spionjakt i Norge. (1982) 
 Verdenskrig. (Norge i krig, bind 3. Oslo, 1985)

Referanser

Eksterne lenker 
 Tim Greve i Norsk biografisk leksikon

Norske journalister
Norske diplomater
Redaktører for Verdens Gang
St. Olavs Orden
Dannebrogordenen
Forbundsrepublikken Tysklands fortjenstorden
Personer fra Bergen kommune
Nobelkomiteens sekretærer
Huangputraktaten

Huangputraktaten (黄埔条约, Huángpǔ tiáoyuē, også kalt Whampoatraktaten) ble undertegnet den 24. oktober 1844 mellom  Qing-Kina og Frankrike i Huangpu, i dag et bydistrikt i storbyen Guangzhou. Den er en av de mange såkalte ulikeverdige traktater.

Innholdet ligger tett opp til Nanjingtraktaten mellom Kina og England i 1842, og Wanghiatraktaten med USA i 1844. Med denne avtalen ble handelsrestriksjonene mellom Kina og Frankrike opphevet, og franske borgere i Kina ble unndratt det kinesiske rettssystem og underlagt det franske. Utover dette ble det bestemt at på steder der det ikke var noen fransk konsul, kunne franskmenn fritt henvende seg til konsuler fra andre vestmakter i Kina. Det ble uttrykkelig innrømmet toleranse av den katolske kırkes misjonærers virksomhet, og de restriktive edikter som var blitt gitt av  Yongzheng-keiseren ble opphevet.

Eksterne lenker

Qing-dynastiets historie
Guangzhou
Frankrikes historie
De ulikeverdige traktater
Traktater av 1844
Sommen

Sommen er et tettsted i Tranås kommune i Jönköpings län i Småland i Sverige. Det ligger like ved grensen til Östergötlands län. I 2010 hadde tettstedet 772 innbyggere.

Sommen oppstod da Södra stambanan ble ført gjennom bygden. Stasjonen ble åpnet i 1874. Ved jernbanestasjonen var det også en havn ved innsjøen Sommen, og dette ble omlastingspunkt for varer fra hele området omkring Sommen. Dette innebar at samfunnet vokste kraftig, og på slutten av 1800-tallet var det boligmangel. Jernbanestasjonen er i dag nedlagt.

Referanser

Eksterne lenker
 Sommens samhälle
 Tranåslist AB
 Arona Hundfoder
 Sommens camping

Tettsteder i Jönköpings län
Tranås kommune
Jordskred

Jordskred er en bevegelse eller utglidning av jordmasser på skrånende terreng langs glideplan av leire eller fjell. 

Jordskred forekommer oftest i fjellområder, hvor konsekvensene kan bli voldsomme for lokalbefolkningen. Jordskred forekommer oftest ved skrenter og steile skråninger etter perioder med sterk nedbør, da de øverste jordlag er mettet med vann og blir for tunge og ustabile i forhold til de underliggende, understøttende jordlag. Jordskred kan især iakttas langs kystenes klipper og skrenter og skredene inngår i de naturlige erosjonsprosesser.

Se også 
Kvikkleire

Ras
For eitt mas!

For eitt mas! er Terje Tyslands sekstende plateutgivelse og ble utgitt på Norske Gram i 1996. Albumet lå på VG-lista i ni uker med femteplass som beste plassering.

Sporliste
«Heile livet» (Terje Tysland), (Gutta på by'n)
«Lang vei tebake» (Terje Tysland), (Vik fra mæ!)
«Ka fan e du så gla' fer» (Terje Tysland), (Stakkars klovn)
«Ringdans» (Terje Tysland), (Send mæ hjæm!)
«Fly med alle vindan» (Terje Tysland), (Hurra for mæ)
«Bøgda mi» (Terje Tysland), (Værra me mæ hjæm)
«Gutta på by'n» (Terje Tysland), (Gutta på by'n)
«No går det på rævva» (Terje Tysland), (… Narra igjen!)
«Storm over åsen» (Terje Tysland), (… Narra igjen!)
«Rosa» (Terje Tysland), (Mytji arti)
«Lange lyse daga» (Terje Tysland), (Frekk og fredelig)
«Kjærligheitsvise» (Terje Tysland), (Send mæ hjæm!)
«Send mæ en øl» (Terje Tysland), (Mytji arti)
«Gla i dæ» (Terje Tysland), (Oinner bordet)
«Kainn æ få lov» (Terje Tysland), (Kainn æ få lov)
«Like langflat» (Terje Tysland), (Fullar enn fullmånen)
«Og sett å vent på nå» (Terje Tysland), (Oinner bordet)
«Grævva mæ ned» (Terje Tysland), (Stakkars klovn)

Musikkalbum fra 1996
Terje Tysland-album
Norske samlealbum
Ein runde te’

{{Infoboks musikk
| navn = Ein runde te| bilde = 
| format = Studioalbum
| artist = Terje Tysland
| utgitt = 1998
| innspilt = 
| sjanger = Trønderrock
| timer = 
| minutter = 
| sekunder = 
| plateselskap = Norske Gram
| produsent = Terje Tysland
| anmeldelse = 
| forrige = For eitt mas!(1996)
| neste = Din jævel!(2000)
| singler = 
| comcat = 
}}Ein runde te'''''' er Terje Tyslands 17. plateutgivelse og ble utgitt på Norske Gram i 1998. Plata lå seks uker på VG-lista med sekstendeplass som beste plassering.

Sporliste
«Like langt» (Terje Tysland)
«Maria» (Terje Tysland)
«En jævel oppi senga» (Terje Tysland)
«No og da så klikke det for mæ» (Terje Tysland)
«La mæ leike» (Terje Tysland)
«Sol over synda» (Terje Tysland)
«Mytji be'r» (Terje Tysland)
«Høgar og høgar» (Terje Tysland)
«Ein runde te'» (Terje Tysland)
«Ska' alltid vær tilstede» (Terje Tysland)
«Fa'n som rår» (Terje Tysland)

Medvirkende
Terje Tysland - sang, gitar, trekkspill, kor, keyboard, låtskriver, produsent
Johnny Frisvoll – Trommer/Kor
Dag Øivind Thingstad – Gitar/Kor
Atle Rakvåg – Bass
Carlos Jeldes – Perkusjon/Bass
Pedro Toro – Charango/Timbales
Hector Meriles – Panfløyte/Toyo/Gitar

Terje Tysland-album
Musikkalbum fra 1998
Romakloster

Romakloster (eller bare Roma) er et tettsted i Gotland kommune i Gotlands län på Gotland i Sverige. I 2010 hadde tettstedet 913 innbyggere. Tettstedene Roma kyrkby og Romakloster var frem til 1995 ansett som ett tettsted, men har fra da blitt regnet som to separate tettsteder.
 
Stedet er kjent fra slaget ved Roma kloster i 1288 under den gotlandske borgerkrigen mellom borgerne i Visby og bøndene på landsbygda i Gotland. Like utenfor Romakloster ligger det en ruin etter et kloster. Det ble oppført av munker tilhørende cistercienserordenen i 1164. Navnet Roma har imidlertid ingen sammenheng med Roma i Italia, men er avledet av ordet rom som i samlingssted. Dette anses i sin tur å ha sammenheng med stedets sentrale betydning som samlingssted for Gotlands høyeste politiske og juridiske instans, Gutnaltinget. Klostret ble etter reformasjonen krongods, en kongsgård. Klosteret og Roma kongsgård, som klostereiendommen opprinnelig tilhørte, er i dag en populær turistattraksjon.

Klosteret og kongsgården Roma ligger dog ikke i tettstedet, som er vokst opp rundt jernbanestasjonen som ble innviet 10. september 1878. Til å begynne med betjente den stort sett bare kongsgården og de omkringliggende bondegårdene. Men etableringen av Roma sockerbruk, som ble bygget på jorder tilhørende kongsgården i 1894, medførte et oppsving for jernbanen og utbygging av jernbanenettet. I Hammaren oppsto bebyggelse i tilknytning til jernbanen, og i Vallgärdet ble det oppført strukturert bebyggelse etter en rutenettplan fra 1906. Hoveddelen av bebyggelsen i Hammaren kom til etter 1940. Jernbanestasjonen og bebyggelsen ble opprinnelig kalt Roma, men for å unngå forvekslinger med den italienske byen byttet poststedet navn til Roma kloster, selv om klosteret ikke lå i tettstedet.

I Romakloster er det også en nedlagt sukkerfabrikk der en stor del av stedets innbyggere tidligere arbeidet. Det finnes også en videregående skole og en grunnskole.

Romakloster har også et stort idrettslag – Roma IF, som blant annet driver med ishockey, fotball, svømming og innebandy.

Referanser 

Tettsteder i Gotlands län
Katolske klostre
Klostre i Sverige
Ruiner i Sverige
Gotland kommune
Halden videregående skole

Halden videregående skole er en videregående skole i Halden fordelt på de fire studiestedene Porsnes, Risum, Tosterødberget og Halden fengsel. Skolen har per 2018 ca.  elever og 250 ansatte og er blant de største i fylket.

Skolen ble etablert i 1996 som en sammenslåing av skolene Christian August, Porsnes, Risum og Tosterødberget. I 2004 ble studiested Christian August (tidligere Christian August gymnas) nedlagt og tilbudene flyttet til nybygget på Porsnes. I 2010 fikk Halden videregående egen avdeling ved Halden fengsel. Avdeling Risum er delt på to bygninger i Iddeveien 37 og 44.

Referanser

Eksterne lenker
 

Videregående skoler i Viken
Utdanning i Halden
Utdanningsinstitusjoner etablert i 1996